Verbliūdas

Verbliūdas – ežeras vidurio Lietuvoje, Prienų rajone, Vincentavos ir Liciškėnų kaimų paribyje, apie 2 km į pietryčius nuo Jiezno, 0,6 km į pietus nuo kelio . Ežeras ovalo formos, orientuotas pietryčių kryptimi, ilgis 0,38 km, plotis – iki 0,16 km. Altitudė 83,2 m. Pietinė pakrantė apaugusi brandžiu mišku, vietomis pelkėta, priešingoje pusėje driekiasi atviras banguotas kraštovaizdis su dirbamais laukais, pavienėmis sodybomis. Rytų pusėje telkšo nedideli Liciškėnų tvenkiniai. Susisiekimas gruntiniais keliais.
miniatiūra|180px|left|Velėnos slepiamas stambus riedulys

Ežero kodas – 10030731, priklauso Nemuno mažųjų intakų (su Nemunu) baseinui,LR ežerų klasifikatorius  iš Jiezno ežero atbėga ir išteka Mekšrupis (1011099).LR upių, ežerų ir tvenkinių kadastras (žemėlapis) Vandens telkinio plotas – 4 ha, jo kranto linija driekiasi 0,9 km.Verbliūdo ežeras (Gamtos katalogas)

 Istorija 

Vandenvardis kilęs iš slavybės verbliū̃das („kupranugaris“).

Ežeras priklausė Jiezno dvaro valdoms. Istoriniuose dokumentuose XVII a. pabaigoje minimas „antras laukas“, buvęs virš Liciškėnų ežerėlio Verbliūdo, kaip žąsiabalės. „Trečiasis laukas“ ėjo nuo Verbliūdo abiejų kraštų link Žiežmarių. Ribas žymėjo šimtmečius stovėję du kryžiai. Žuvis visą laiką buvo mėgstama didikų Pacų virtuvėje, tad žvejybai buvo skiriamas ypatingas dėmesys. Pacams priklausė ir Verbliūdas.Neskelbti Jiezno krašto istorijos dokumentai. Pacų valdų aprašas

Pietiniame krante, per polaidžius užliejamoje įlankėlėje slūgso stambus riedulys – apie 3 m ilgio, beveik visu ūgiu prasmegęs į durpingą gruntą, užklotas velėnos su krūmų šaknimis sluoksniu. Senieji vietos gyventojai šią vietą vadina Lūdaraisčiu (t. y. Velnio raistu), apie akmenį – Lūdo Stalą pasakoja legendas.

 Šaltiniai 

 Nuorodos 

 Sąrašas:Prienų rajono ežerai

Kategorija:Prienų rajono ežerai